Document ID: 32006R1017

KOMISSION ASETUS (EY) N:o 1017/2006,
annettu 4 päivänä heinäkuuta 2006,
viinirypälemehua ja rypäleen puristemehua koskevan yhteisön tariffikiintiön avaamisesta ja hallinnoimisesta viinivuodesta 2003/2004 alkaen annetun asetuksen (EY) N:o 1472/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 62 artiklan 1 kohdan,
sekä katsoo seuraavaa:
(1)
Komission asetuksessa (EY) N:o 1472/2003 (2) säädetään CN-koodeihin 2009 61 90, 2009 69 11, 2009 69 19, 2009 69 51 ja 2009 69 90 kuuluvan viinirypälemehun ja rypäleen puristemehun 14 000 tonnin tuontitariffikiintiön avaamisesta.
(2)
Vuoden 1994 GATT-sopimuksen XXIV artiklan 6 kohdan ja XXVIII artiklan mukaisessa Euroopan yhteisön ja Amerikan yhdysvaltojen välisessä kirjeenvaihtona tehdyssä sopimuksessa, joka on hyväksytty neuvoston päätöksellä 2006/333/EY (3), säädetään viinirypälemehun vuosittaisen tuontitariffikiintiön lisäämisestä 29 tonnilla 15 päivästä kesäkuuta 2006 alkaen. Sen vuoksi on aiheellista lisätä kyseinen viinirypälemehun ja rypäleen puristemehun määrä asetuksen (EY) N:o 1472/2003 1 artiklassa tarkoitettuun tariffikiintiöön nro 09.0067.
(3)
Asetusta (EY) N:o 1472/2003 olisi sen vuoksi muutettava.
(4)
Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1472/2003 1 artiklan 1 kohdan ensimmäisessä alakohdassa oleva ilmaisu ”14 000 tonnia” ilmaisulla ”14 029 tonnia”.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 15 päivästä kesäkuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 2006.

Labels: 3
17